Komission päätös,

tehty 10 päivänä huhtikuuta 2003,

Euroopan maatalouden ohjaus- ja tukirahaston (EMOTR) tukiosastosta rahoitettuja varainhoitovuoden 2000 menoja koskevien Kreikan maksajaviraston tilien tarkastamisesta ja hyväksymisestä

(tiedoksiannettu numerolla K(2003) 1192)

(Ainoastaan kreikankielinen teksti on todistusvoimainen)

(2003/273/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(1), sellaisena kuin se on viimeksi muutettuna asetuksella (EY) N:o 1287/95(2), ja erityisesti sen 5 artiklan 2 kohdan b alakohdan,

ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(3) ja erityisesti sen 7 artiklan 3 kohdan,

on kuullut rahastokomiteaa,

sekä katsoo seuraavaa:

(1) Asetuksen (ETY) N:o 729/70 5 artiklan 2 kohdan b alakohdan ja asetuksen (EY) N:o 1258/1999 7 artiklan 3 kohdan mukaan komissio tarkastaa ja hyväksyy mainittujen asetusten 4 artiklan 1 kohdassa tarkoitettujen maksajavirastojen tilit jäsenvaltioiden toimittamien tilinpäätösten perusteella, joiden ohella on toimitettu tarkastamiseen ja hyväksymiseen tarvittavat tiedot sekä toimitettujen tilien täydellisyyttä, tarkkuutta ja todenperäisyyttä koskevat todistukset.

(2) Jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta ja asetuksen (EY) N:o 2776/98 kumoamisesta 16 päivänä helmikuuta 1996 annetun komission asetuksen (EY) N:o 296/96(4), sellaisena kuin se on viimeksi muutettuna asetuksella (EY) N:o 1997/2002(5), 7 artiklan 1 kohdan mukaisesti varainhoitovuoden 2000 osalta otetaan huomioon menot, jotka jäsenvaltiot ovat suorittaneet 16 päivän lokakuuta 1999 ja 15 päivän lokakuuta 2000 välisenä aikana.

(3) Euroopan maatalouden ohjaus- ja tukirahaston (EMOTR) tukiosastosta varainhoitovuonna 2000 rahoitettuja menoja koskevien jäsenvaltioiden tilien tarkastamisesta ja hyväksymisestä 8 päivänä toukokuuta 2001 tehdyllä komission päätöksellä 2001/474/EY(6) komissio tarkasti ja hyväksyi muiden kuin kyseisen päätöksen liitteessä II mainittujen maksajavirastojen tilit. Komissio päätti lisäksi, että Kreikalle olisi maksettava 133512 Kreikan drakman suuruinen määrä. Kreikan maksajaviraston EMOTR:n tukiosastosta rahoitettuja kyseisen varainhoitovuoden menoja koskevat tilit jätettiin mainitun päätöksen ulkopuolelle. Komissio voi kyseisen maksajaviraston toimittamien tilinpäätösten ja liiteasiakirjojen perusteella nyt tehdä päätöksen tilien täydellisyydestä, tarkkuudesta ja todenperäisyydestä.

(4) Neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetun komission asetuksen (EY) N:o 1663/95(7), sellaisena kuin se on viimeksi muutettuna asetuksella (EY) N:o 2025/2001(8), 7 artiklan 1 kohdan toisessa alakohdassa säädetään, että kultakin jäsenvaltiolta perittävät määrät tai sille maksettavat määrät vähennetään tarkastamis- ja hyväksymispäätöksen jälkeisen toisen kuukauden menojen kirjaamista vastaan maksettavista ennakkomaksuista tai lisätään niihin. Tarkastaessaan ja hyväksyessään ne Kreikan maksajaviraston tilit, joita ei voitu tarkastaa ja hyväksyä päätöksellä 2001/474/EY, komissio voi myös päättää Kreikalta takaisin perittävästä lisäsummasta.

(5) Asetuksen (ETY) N:o 729/70 5 artiklan 2 kohdan b alakohdan viimeisen alakohdan, asetuksen (EY) N:o 1258/1999 7 artiklan 3 kohdan ja asetuksen (EY) N:o 1663/95 7 artiklan 1 kohdan mukaisesti tämä päätös, joka on tehty kirjanpitotietojen perusteella, ei rajoita sellaisten myöhempien päätösten tekemistä, joilla jätetään yhteisön rahoituksen ulkopuolelle menot, joita ei ole suoritettu yhteisön sääntöjen mukaisesti,

ON TEHNYT TÄMÄN PÄÄTÖKSEN:

1 artikla

Kreikan maksajaviraston EMOTR:n tukiosastosta rahoitettuja varainhoitovuoden 2000 menoja koskevat tilit on tarkastettu, ja ne hyväksytään.

Kreikalta perittävä määrä esitetään tämän päätöksen liitteessä.

2 artikla

Tämä päätös on osoitettu Helleenien tasavallalle.

Tehty Brysselissä 10 päivänä huhtikuuta 2003.

Komission puolesta

Franz Fischler

Komission jäsen

(1) EYVL L 94, 28.4.1970, s. 13.

(2) EYVL L 125, 8.6.1995, s. 1.

(3) EYVL L 160, 26.6.1999, s. 103.

(4) EYVL L 39, 17.2.1996, s. 5.

(5) EYVL L 308, 9.11.2002, s. 9.

(6) EYVL L 167, 22.6.2001, s. 27.

(7) EYVL L 158, 8.7.1995, s. 6.

(8) EYVL L 274, 17.10.2001, s. 3.

LIITE

Päätöksen 2001/474/EY ulkopuolelle jätettyjen Kreikan maksajaviraston tilien tarkastaminen ja hyväksyminen - varainhoitovuosi 2000

>TAULUKON PAIKKA>